CELEX: 62010CN0202
Language: el
Date: 2010-04-26 00:00:00
Title: Υπόθεση C-202/10: Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 26 Απριλίου 2010 — Vion Trading GmbH κατά Hauptzollamt Hamburg-Jonas

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/12
            
         Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 26 Απριλίου 2010 — Vion Trading GmbH κατά Hauptzollamt Hamburg-Jonas
   (Υπόθεση C-202/10)
   ()
   2010/C 209/19
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   
      Προσφεύγουσα: Vion Trading GmbH
   
      Καθού: Hauptzollamt Hamburg-Jonas
   
      Προδικαστικά ερωτήματα
   
   
               1)
            
            
               Αντιβαίνει στην αρχή της ασφάλειας δικαίου που ισχύει στο κοινοτικό δίκαιο τυχόν αναλογική εφαρμογή της διατάξεως του άρθρου 195 του BGB [γερμανικού αστικού κώδικα] περί παραγραφής, ως είχε κατά τα τέλη του 2001, επί αξιώσεως αναζητήσεως αχρεωστήτως καταβληθείσας επιστροφής λόγω εξαγωγών;
            
         
               2)
            
            
               Αντιβαίνει στην αρχή της αναλογικότητας που ισχύει στο κοινοτικό δίκαιο η εφαρμογή της τριακονταετούς παραγραφής του άρθρου 195 BGB στην περίπτωση αναζητήσεως αχρεωστήτως καταβληθείσας επιστροφής λόγω εξαγωγών;
            
         
               3)
            
            
               Σε περίπτωση καταφατικής απαντήσεως στο δεύτερο ερώτημα: αντιβαίνει στην αρχή της ασφάλειας δικαίου που ισχύει στο κοινοτικό δίκαιο η εφαρμογή μεγαλύτερου χρόνου παραγραφής που προβλέπει η εθνική νομοθεσία, υπό την έννοια του άρθρου 3, παράγραφος 3, του κανονισμού (ΕΚ, Ευρατόμ) 2988/95, του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (1) τον οποίον καθορίζουν κατά περίπτωση τα δικαστήρια στο πλαίσιο της αναγνωριζόμενης σε αυτά αρμοδιότητας να διαπλάθουν νομολογιακώς το δίκαιο σε περιπτώσεις έκτακτης ανάγκης;
            
         
      (1)  ΕΕ L 312, σ. 1